 מדינה: כתב רש''ל בשעת הדחק יכול לברך אפי' על קווא''ס או בארש''ט ואין להורות כן בפני ההמון שלא יבואו לזלזל אף שלא בשעת הדחק ע''כ וכתב הט''ז ואני אומר דיש בזה ביזוי הברכה ולא יעשה כן בישראל ועוד יש מנהג בין ההמון אם שותין שכר בתוך הסעודה ואחר האכילה קובעים עצמם לשתות מי דבש מברכין בה''מ על כוס שכר באמרם שהוא חמר מדינה גם זה ביזוי מצוה הוא והוא בכלל מ''ש שלא יהא שלחנך מלא ושלחן רבך ריקן וכ''כ הב''ח ושל''ה. וכתב המ''א ונ''ל דאין דברים אלו אלא במדינות שרגילין לשתות המי דבש והוי חמר מדינה אבל במקום שאין שותין אותו אלא לפרקים לא הוי חמר מדינה ע''ש: 